Защо получаваме толкова малки заплати? - Труд\nСъбота 28.05.22 / 22:21\nСъбота / 28.05.2022 / 22:21 '; + $minutes; document.getElementById("time-item").innerHTML = datetime ;\nЗащо получаваме толкова малки заплати?\nФискалният излишък - начин на употреба\nПлоският данък: Как можем да го използваме?\nПроблемът е не само в ниската производителност на труда\nАко пазарните условия у нас бяха подобни на тези в ЕС, заплащането на труда би следвало да нарасне значително\nАко зададем въпроса защо заплатите в България са толкова ниски на представители на политическия или икономическия елит на страната, ще получим стандартния отговор, че получаваме това, което сме произвели, и че само нарастването на производителността на труда може да увеличи нашите доходи. Иронията на ситуацията е в това, че ако въпросът беше само в производителността, то заплатите би трябвало да бъдат около два пъти по-високи. Това е така, защото нашите заплати са под 20 на сто от средните в ЕС, докато БВП на глава от населението се колебае около 40 процента от средния в ЕС, в зависимост от това, дали сравнението е направено на база паритета на покупателната сила на националните валути или въз основа на текущия валутен курс и пазарните цени. С други думи, ако пазарните условия у нас бяха подобни на тези в ЕС, заплащането на труда би следвало да нарасне значително. Подобни отклонения има и в останалите посткомунистически държави-членки на ЕС.\nСледователно, проблемът е не само в ниската техническа производителност, но и в това, как се разпределя доходът между труда и капитала. За да имаме постоянна деформация на разпределението в полза на капитала, трябва да наблюдаваме постоянен недостиг на капитал и свръхпредлагане на работна сила.\nНедостигът на капитал започна със стихийната и често абсурдна приватизация, извършена при отсъствието на реален капиталов пазар и често при грубо нарушение на законите на страната. В тази обстановка приватизацията се превърна до голяма степен във враждебно изкупуване (assets stripping), т.е. закупуване на производствени активи с цел разпродажба на наличното оборудване и затваряне на предприятието. На макроравнище това доведе до унищожаване на част от капитала и нарастване на безработицата. Това е една от причините за недостига на капитал и свръхпредлагане на работна сила.\nРазбира се, предлагането на капитал зависи впоследствие от интензивността на инвестиционния процес. По принцип, високата доходност на капитала би следвало да привлича външни инвестиции и да доведе постепенно до изравняване на доходността с тази в ЕС. Периодът преди глобалната финансова криза действително се характеризира с интензивен приток на чуждестранен капитал, но този източник рязко се съкрати в следкризисния период, като продължава да намалява. Вътрешните спестявания, макар и по-високи в сравнение с 90-те години и началото на новото хилядолетие, са все още недостатъчни, за да променят съотношението между предлагането на работна сила и капитал. Фундаменталните причини за недостатъчните външни и вътрешни инвестиции са свързани с инвестиционния климат и в частност с непрозрачните публични финанси, макроикономическите ограничения, наложени от режима на валутен борд, бюрократичните спънки, правораздавателната система и други добре известни фактори.\nС влизането на България в Европейската общност стана възможно решаването на проблема със свръхпредлагането на труд по друг начин - чрез износ на работна сила. Както показват изследванията, ниските заплати са основна мотивация за търсене на работа в чужбина. Това обстоятелство е особено характерно за България, в сравнение с всички останали нови страни-членки, където технологичната специализация и разделението на труда играят основна роля при миграцията на работната сила. При това, миграционните процеси у нас, с някои изключения, са значително по-слаби, в сравнение с останалите страни от Източна Европа, което обяснява донякъде изоставането в областта на заплатите. Географската отдалеченост от икономическия център на ЕС, културно-езиковата бариера и квалификацията на работната сила са основните причини за относително по-слабата миграция на работната сила от и към България.\nПроцесите, които протичат на пазара на труда, в контекста на трудовата миграция, са изключително интересни. По принцип, запазващото се неравновесие между труда и капитала действа понижаващо върху работните заплати, но пък стимулира трудовата емиграция. Нарастващата емиграция, с известно закъснение, въздейства стимулиращо върху нарастването на заплатите. В последна сметка преобладава процесът на ускоряване нарастването на трудовите възнаграждения.\nОсновният довод на бизнеса против тази тенденция на нарастване на заплатите, се свежда до това, че увеличаването на заплащането на труда не бива да превишава нарастването на производителността на труда. В случая се сблъскват две теоретични тези. Едната е тази на неокласическата школа и бизнеса, която твърди, че заплатите трябва да следват производителността на труда. Другата е кейнсианската концепция на ефективната работна заплата, според която високите заплати сами по себе си стимулират нарастването на производителността. В българските условия и двете концепции се потвърждават, т. е. има връзка както между производителността и заплатите, така и между нарастването на заплатите и последващото нарастване на производителността.\nСледва да се има предвид, че сближаването на пазарните условия между България и останалите държави от ЕС, задължително предполага и приближаване на структурата на първичното разпределение на доходите, т. е. сближаване на дела на заплатите и дела на печалбите в България с тези, които преобладават в ЕС като цяло. Този процес неизбежно изисква заплатите да нарастват изпреварващо по отношение на производителността. Наличието на последващ положителен ефект по линията на ефективната работна заплата прави тази тенденция по-поносима от гледна точка на капитала.\nНарастването на трудовите възнаграждения има и други положителни последици. По-високите заплати стимулират притока на работна сила към страната, което смекчава негативните демографски последици от трудовата миграция, като същевременно компенсира временния недостиг на работна сила.\nДържавата би следвало също да има отношение по въпроса за справедливото разпределение на доходите. Практически това може да се реализира или по линията на данъчно-преразпределителните отношения, или чрез политиката на доходи.\nОт гледна точка на преразпределението плоското данъчно облагане без необлагаем минимум прави невъзможна някаква по-действена социална политика.\nПри политиката на доходи, реално единствените инструменти са минималната работна заплата и заплащането в публичния сектор. От гледна точка на минималната работна заплата правителството се намира между противоположните позиции на профсъюзите и бизнеса. Предвид продължаващото вече десетилетия относително пренебрегване на заплатите, правилно би било възприемането на дългосрочна политика на ускорено и предвидимо нарастване на минималната работна заплата. Тази политика е неизбежна, предвид запазващото се изтичане на работна сила извън страната. При това, вследствие отсъствието на необлагаем минимум, хората с ниски заплати са особено заинтересовани да търсят работа в чужбина, където те на практика не плащат подоходни данъци, т. е. минималните възнаграждения са особено важни за запазване на работната сила в страната.\nПарадоксално, ускоряването на нарастването на заплащането на труда не е в интерес само на наемните работници. Поначало наличието на диспропорции в разпределението на доходите означава неоптимално използване на производствените ресурси и загуба на национален доход. Увеличаването на трудовите доходи неизбежно ще стабилизира вътрешното търсене, ще ускори растежа, както и нарастването на производителността и инвестициите. Разпределението между труда и капитала ще се измени до известна степен в полза на работната сила, но общият обем на доходите на капитала ще нараснат. Трябва да се има предвид също така, че действат и противоположните тенденции- технологичният прогрес, поне на този етап, води до намаляване дела на работната заплата в структурата на БВП, макар че този дял в страните с развита пазарна икономика остава значително по-висок от наблюдавания в България. При интелигентна политика на доходи България има шанс да обърне много от отрицателните тенденции в своето социално-икономическо развитие, характерни за последните почти три десетилетия.


Провидент- бързи кредити и кредити с ниски лихви и оскъпяване\nПровидент е е част от британската група „Интернешънъл Пърсънъл Файненс“ и оперира в 12 държави.\nЗа дружеството в международен план работят над 7000 души и над 30 000 консултанти. Провидент е съзададена преди 130 години, а в България работи от 2013 година. Дружеството предлага малки, необезпечени бързи кредити. Усвояването на парите става по банков път или кредитния консултант ги носи в дома на клиента.\nПровидент България предлага следните бързи кредити:\nКредит у дома – бърз кредит за пълнолетни кредитополучатели. Отпусканата сума е от 200 до 2500 лева. Вноската е седмична. Предлаганите срокове за заемите са 27, 45 и 60 седмици. Не е нужно редене по опашки или ходене до офиси. След попълването на онлайн искане за кредит или заявка по телефона, вие ще бъдете посетени от кредитен консултант на фирмата, който ще ви помогне да уточните срока и сумата, която желаете да изтеглите. Условията по бързия кредит са фиксирани и остават такива за целия срок на кредита.\nКраткосрочен бърз кредит за 12 седмици – бърз кредит за суми от 200 до 500 лева. Изплащането е на вноски с кредитен консултант. Ниско оскъпяване на бързия кредит от Провидент, както и бързо и лесно одобрение за сумата. Бързия кредит е предназначен за пълнолетни кредитополучатели. Вноската е седмична. Предлаганите срокове за заемите са 12 седмици. Бързия кредит се предлага само на нови клиенти или такива, които са имали бърз кредит и са го изплатили преди повече от шест месеца към кредитора.\nПример за бърз „Кредит у дома“ от Провидент:\nПри кандидатстване за бърз кредит от 700 лв. за 27 седмици, всяка седмица ще се наложи да внасяте по 40,77 лв. (само последната седмица 40,58 лв.) или в края на договора за кредит, вие ще сте върнали общо 1 100,60 лв. В общата сума за връщане се включват 700 лв. главница, както и всички разходи по кредита (321,53 лв. такса за допълнителната услуга „Кредит у дома“, 44,07 лв. лихва при фиксиран лихвен процент 23,01% и 35,00 лв. такса за оценка на досие), при ГПР 50,0%.\nБързи кредити от Провидент – детайлна информация:\nМаксимална сума 2500 лева\nКандидатстване онлайн, с кредитен консултант\nВреме за отговор над 2 час\nВидове кредити Бърз кредит, онлайн кредит и кандидатстване\nЮридическо име „Провидент Файненшъл България“ ООД\nСайт на фирмата www.provident.bg\nПровидент във фейсбук\nС бързите кредити от Провидент имате възможност да посрещнете непредвидени разходи и нужди. Отпусканите суми варират от 200 лева до 2500 лева, като при първо кандидатстване сумата, която може да изтеглите по бързия кредит е под 1000 лева. Провидент е компания с дългогодишна история и се ползва с добра репутация във финансовия сектор. При възникнали проблеми с изплащането на бързия кредит съветваме да се свържете с дружеството и да ги уведомите. По този начин коректните отношения ще бъдат двустранни и може да избегнете начисляване на някои разходи при просрочие на бързия кредит, който може да оскъпи допълнително услугата.\nИзплащането на кредита става по банков път или чрез личен кредитен консултант. С него може да договорите удобно време и място за плащане на вноските или изцяло погасяване на бързия кредит. Над 90% от клиентите на Провидент предпочитат услугата „Кредит у дома“ според проучване на дружеството.\nКАКВО ПРЕДЛАГА ПРОВИДЕНТ?\nПровидент е фирма за бързи кредити базирана и основана в Англия. Дейността им е започнала преди 130 години. Има офиси в 12 държави по света и повече от 30 000 консултанти работят за нея. През 2013 година Провидент разшири дейността си и у нас.\nПровидент предлага краткосрочни, необезпечени малки бързи кредити. Към момента предлагат само 1 продукт, а именно „Кредит у дома“. Интересното при него е, че може да се възползвате от услугите на кредитен консултант, като при одобрение парите ще ви бъдат донесени у дома. Другата опция, която предлага Провидент е – превод на сумата при одобрение на бързия кредит по Ваша банкова сметка.\nРазликата между двата варианта е във времето за получаване на парите. Ако сте одобрен за бърз кредит от Провидент, izberikredit.com препоръчва да изберете услугата с кредитен консултант, тъй-като усвояването става много бързо, а често тегленето на бърз кредит е свързано със спешна нужда от пари. Банковият превод отнема до 48 часа и може да го ползвате ако наистина нямате неотложна и спешна нужда от средствата.\nПровидент предлага за съжаление само няколко срока за кредита, а именно 12, 27, 45 и 60 седмици със седмични вноски. Сумите, за които може да кандидатствате варират от 200 до 2500 лева.


72-годишен италианец оглави Малтийския орден\nНачало > 72-годишен италианец оглави Малтийския орден\n21:41, 30 апр 17 / Любопитно 25 155 Автор: Topnovini\nСедемдесет и две годишен италиански експерт по средновековна култура беше избран в събота за ръководител на „Малтийския орден” - най-старата рицарска организация в света, предаде БГНЕС.\nДжакомо Даела Торе дел Темпио ди Санхинело поема лидерството за една година, след като папа Франциск подписа през януари оставката на великия майстор на Ордена - британеца Матю Фестинг, до която се стигна след борба за власт.\nС близо вековна религиозна мисия, орденът осигурява хуманитарна помощ в кризисни зони по света. В него членуват 13 500 души, класирани по благородните им титли и от които се очаква да водят примерен християнски живот, докато участват в благотворителните дейности на Ордена.\nВлиятелният Малтийски орден, основан в Йерусалим и признат от папата през 1113 г., работи в около 120 държави в света и е един от най-големите собственици на земя в Италия.\nСамо 12 от 56-те рицари на Ордена - най-високото ниво на членство на мисиите – могат да дадат доказателства за достатъчно благородно потекло, за да станат Велики майстори.\nЛидерът на ордена бе избран, след като папа Франциск прие в сряда 15 от рицарите и им връчи писмо, насърчаващо реформата, но и потвърждаващо властта му в католическата религиозна система. В писмото си папата отбелязва "специалната връзка" между Ватикана и ордена и поздравява онези членове, които, според него, са показали, че "искат да намерят начин да служат още по-добре в съгласие с Библията".\nОрденът е основан с първоначална цел да защити християнството от ислямски нашественици и пирати. Но сега той участва в подпомагането на мигрантите по целия свят - включително многото мюсюлмани, спасени в Средиземно море.\nНа 15 февруари 1113 година папа Паскал II подписва вулата „Пие Постулацио Волунтатис”, признавайки официално монасите хоспиталиери и католически рицари.\nМалтийският орден води началото си от Кръстоносните походи в светите земи и е наследник на Ордена на хоспиталиерите на свети Йоан Йерусалимски (1113 г.), основан по време на тези походи.\nСуверенният орден на Малта е с международноправен статут на юридическо лице и е установил централата си в Рим през 1834 г. Поддържа дипломатически отношения с повече от сто държави, сред които и Ватикана. Представен е в ООН, Европейския съюз и други международни организации.\nБлаготворителната дейност е главната мисия на малтийските рицари. Те действат активно в 120 страни в света, където имат фондации, болници и диспансери. Орденът има 13 500 членове, както и 80 000 постоянни доброволци и близо 25 000 лекари и медицински сестри.


Коронавирус, който кара хората от фондовия пазар – Website\nВъздействието на фондовия пазар на коронавируса е огромно. Това плаши фондовите пазари. Индустриалната средна стойност на Dow Jones (DJIA) намаля с 12% или над 3000 точки за пет дни, 24-28 февруари, най-големият 5-дневен спад от Голямата рецесия. DJIA записа най-големия спад за един ден (1191) през тази седмица на 27 февруари.\nКитай е ключов играч във веригата за доставки на компаниите. Ето защо анализаторите се опасяват, че фирми в Китай няма да доставят части на компании като Apple и Walmart, което ще доведе до страдание на резултатите от тези фирми. Страхът от неизвестното предизвиква паника. Фондовите пазари мразят несигурността и този вирус идва с изобилие от несигурност: Кога ще има ваксина? Как страните ще го съдържат и така нататък?\nВъздействието на фондовия пазар на коронавируса може да продължи\nНикой не знае колко дълго ще продължи въздействието на фондовия пазар на коронавируса. Но историята ни показва, че фондовите пазари реагират прекомерно и след това продължават да се увеличават. Днес бързото разпространение на вируса увеличава страха, така че хората прекалено реагират. Трябва да направим пауза и да не бързаме към изхода.\nПазарите се възстановиха бързо от минали вирусни огнища. Ще доведе ли въздействието на фондовия пазар на коронавирус до реализирана капиталова загуба за вас? Пазарната промяна сама по себе си не прави нищо. Губите средства само когато продавате под пазарната цена. Резултатите на някои фирми ще страдат в краткосрочен и средносрочен план поради недостатъчен запас. Други компании ще спечелят. Въпреки че не знаем тежестта на вируса, съдейки по миналите реакции на пазара, предпазливостта е ключовият отговор.\nИнвеститор на стойност ли сте с целеви компании във вашето портфолио? Проучете целите си и останете на курса, освен ако не забележите промени във вътрешната стойност на фирмата. Спекулирали ли сте, търсейки ли бързи пари с маржин акаунт? Ако е така, ще имате предизвикателство, тъй като банките ще извикат маржа ви. Това е присъщият риск, когато използвате маржин сметка, за да спекулирате.\nАко не сте спекулант, а инвеститор на стойност, сега би могло да е идеалното време да идентифицирате ценните запаси и да изберете тези на изгодни цени. Ще има няколко. Който и да сте, бъдете предпазливи, отхвърлете манталитета на стадото и обмислете следните въпроси:\nПрегледайте или разработете инвестиционна цел и план, преди да коригирате портфолиото си. Защо сте били или искате да инвестирате? Вашата причина ще реши вашата инвестиционна стратегия. Моята предпочитана стратегия е да купувам акции със сини чипове с дълга история на нарастващи дивиденти. Притежавам тези акции, преглеждам основите им от време на време и действам, когато има постоянна промяна.\nДнес ще намерите запаси от стойност. Колебанията на пазара предоставят чудесна възможност за закупуване на солидни компании с добри резултати. Помня, загубите или спечелите само при продажба, не когато пазарите се колебаят.\nКогато вътрешната стойност на вашите инвестиции се промени, потвърдете стратегията си и продайте своите притежания, дори на загуба; недей време за възстановяване на пазара. Пазарът може да падне в продължение на няколко години като фондовия пазар в Токио, който е под височината на балона повече от две десетилетия.\nНе позволявайте на общи смеси от активи да повлияят на разпределението на активите ви между акции, облигации, пари в брой, стоки. Вие сте уникален и вашият микс трябва да ви подхожда на вашия жизнен етап. Помислете, преди да се втурнете към така наречените безопасни стокови активи като златото, което няма присъща стойност.\nАко вие сте в пенсионната червена зона, пет до седем години до пенсиониране, вашата цел трябва да бъде запазване на капитала, така че избягвайте фондовия пазар.\nНе изпадайте в паника: съсредоточете се върху вашите цели, план, дългосрочна стратегия. Актуализирайте ги и се уверете, че отговарят на вашите нужди и вашия рисков профил.\nТова също ще отмине, но само Бог знае времето.\nкара който Коронавирус от пазар фондовия хората


спортно Как да влезем във форма, без да отделяме часове във фитнеса\nЛятото идва и след дългата зима е време да се вкараме във форма. Да, кръгът също е форма, при това доста приятна, но все пак, когато човек е решил да я възприеме, не е най-приятната гледка. Да не говорим, че тлъстините в един момент започват да вредят и на здравето ни. Освен това влизането във форма помага да не се задъхваме при всяко леко затичване.\nТод Маккалък е бивш играч по американски футбол и създател на TMAC FITNESS. Той се е специализирал в помагането на хора, които са твърде заети, за да поддържат във форма фигурата си. Неговият курс включва 20-минутни ежедневни тренировки и стриктен хранителен режим, който обаче ни позволява да не гладуваме. Основното в неговия метод е, че не се налага да отделяме кой знае колко време и все пак да постигаме резултати.\nСъвременният човек живее с мита, че за да влезе във форма, трябва да тренира усилено всеки ден. Това не е вярно, категоричен е Маккалък.\nСпоред него ключът към успеха е в постоянството и балансираното хранене.\nБъдете постоянни в тренировките:\nЦел: Потете се 6 дни седмично\nЗащо? Тялото ви е създадено, за да бъде в движение. Не спирайте да се движите!\nКак: Отговор в три части:\n1. Правете това, което обичате, и се снабдете с приятел, на който можете да се доверите.\n2. Станете фен на интензивните интервални тренировки.\n3. Следвайте концепцията "3х20" - Всеки човек разполага с 3% от по 20 минути ежедневно. Кога са те? Когато се събужда, когато обядва и след работа. Ключовият момент е да използвате максимално това време.\nВиж още: Седем причини да тренираме (извън свалянето на килограми)\nКонсумирайте качествена храна:\nЦел: Заложете на истинска храна\nЗащо? Познавате ли хора, които са качили килограми, защото ядат прекалено много зеле? Нула!\n1. Истината е проста. Преди да изберете какво да ядете, запитайте се: Можете ли да го засадите, откъснете или хванете? Ако отговорът е "да", тогава можете да го изядете.\n2. Приготвяне на храната. Заредете хладилника си с протеини. Това означава - пилешко месо, сьомга и др.\n3. Спазвайте този модел на хранене: така всяко едно хранене ще е лесно и бързо!\nВиж още: 60% от българите никога не са спортували\n- Закуска: Пригответе си протеинов шейк или закуска с яйца.\n- Обяд: Направете си салата или супа. И двете са достатъчно бързи и лесни за приготвяне.\n- Лека закуска: Заложете на плод, ядки или зеленчуци. Вземете ги със себе си в офиса.\nВечеря: Изберете ястие с протеини и два зеленчука. За да сготвите зеленчуците, използвайте малко зехтин или кокосово масло. Необходими са само 10 минути във фурната. Сипете си чаша вино.\nПубликувано от Елена Лазарова 01 май 2016, 11:56\n"Зоопарк" - апокалиптичен трилър от Джей…


Атанас Хранов: Злото се рисува по-лесно от доброто\nИдеята ти идва отвътре, когато си сложил нещо там. А когато не си, ти идва да се напиеш\nот Илияна Караланова 19.05.2018 | 15:30 2809 прегледа 0\nАтанас Хранов е роден 1961 година в Пловдив. Завършва Средното училище по изкуства в Котел и през 1987 г. Национална художествена академия специалност „Резба” при професор Антон Дончев. Работи в областта на пластичните изкуства и живописта, смесвайки органично жанровете. Характерни за автора материали са дърво, ръчна хартия, платно, бронз, сребро и полимерна мазилка върху метална конструкция. Автор е на над 40 самостоятелни изложби, участва в множество общи инициативи и кураторски проекти. Живее и работи в Пловдив.\n-Шведският писател Ларш Густафсон подрежда изкуствата по степен на трудност. На първо място е еротиката, на второ музиката, а на трето - изобразителното изкуство. Каква е вашата класация?\n-Нека тръгнем от другаде - кое е най-лесно въздействащото изкуство? Според мен класацията води музиката. Тя въздейства на секундата върху всичките ти сетива. Следва вездесъщата литература, която е фундаментът на всичко останало. Изобразителното изкуство е на трето място, защото там е необходимо малко повече време, което да отделиш доброволно. Няма как просто да минеш покрай картината и тя да ти въздейства. Трябва да се спреш срещу нея, да я погледнеш и да помислиш. Не е като музиката - искаш или не искаш, тя ти влияе. По тази причина аз не слушам музика, докато рисувам, особено когато съм в някакъв важен етап от работата си. Искам да е тихо, за да слушам себе си.\n-Според най-новите изследвания обаче картината запечатва енергията на художника. Когато зрителят застане пред нея, я попива. Вярвате ли в това?\n-Не зная кой изследва това явление, ала на 100% вярвам в него. Защото моят опит говори същото. Казват, че всеки художник рисува себе си. Това е напълно вярно. Не можеш да избягаш от това, което имаш в себе си като идея, наслагвания. Поводът за последната ми изложба между другото беше точно този. Казва се „Закуска в ателието”. Естествено, нямам предвид нито закуска, нито ателие. Това са метафори. Ателието не е физическото пространство, в което се намираме в момента, а онова, другото ателие, което нося със себе си. То е един духовен лабиринт, състоящ се от всички неща, които слагаш вътре и съхраняваш във времето. То определя твоя вътрешен свят и всичко, което излиза от теб.\nВсъщност рисуването е два вида - подсъзнателно и напълно съзнателно. Второто е, когато имаш определена цел, идея, кауза и работиш, за да ги подкрепиш. А другото - подсъзнателното рисуване, което се ползва по-често от авторите, е да се облегнеш на подсъзнанието и да започнеш да гребеш с пълни шепи това, което...\n-... ти идва отвътре?\n- Идва ти, когато нещо си сложил вътре. А когато не си, ти идва да се напиеш.\n-Не се вмествате в клишето за художник - алкохол, скандали, леки жени...\n-Това може би е вид темперамент, начин на мислене и на живеене. Не обичам и не участвам в никакви сдружения, пък било то и на художници. Отвътре ми идва да страня от тях. Не ми е в натурата. Предпочитам да правя нещата сам. Не че имам нещо против тези сдружения, напротив, много са добри и смислени, най-вече когато са на някаква принципна основа. Много е готино, приветствам ги, харесват ми, но аз няма да съм вътре, не знам защо. Нито съм си го обяснявал, нито искам да си го обяснявам. Вероятно е въпрос на светоглед и характер.\n- Тази скромност как я поддържате?\n-Много е важно да се дърпаш за крачола, за да не отлетиш. Предполагам, че си го имаш в характера, ако обаче осъзнато стане твой подход към света, още по-добре. Въпросът със самочувствието е важен и интересен. Да нямаш самочувствие, е лошо, вреди на работата, както и обратното - да имаш прекалено много самочувствие. Така че в това отношение е добре да пазиш баланса. Напълно достатъчно е да имаш самочувствие, когато застанеш срещу платното. Тогава ти трябва цялото самочувствие на този свят, за да нямаш респект и страх. Но извън това можеш да прехвърлиш границата много лесно, да вземеш да се приемеш на сериозно, а това никак не е добре. Истината е, че няма картина, която да промени света.\n-И няма незаменими художници.\n-Не. Картините обаче формират света, те го обясняват. Както и цялото изкуство - то има задачата да обяснява, да формулира по-ясно и по-цветно. Всъщност художниците са очите на другите хора. Ние се учим да гледаме повече от другите - това е нашата професия.\n-Пикасо казва: Ако имаше една истина, нямаше сто души да нарисуват една ябълка по сто различни начина. Каква е вашата истина?\n-Според мен картината е нещо като ключ. В определени хора отключва нещо и почва да им говори. До един ще стигне, до друг - не. Колкото е по-добра картината, толкова по-универсален е ключът, в толкова хора ще влезе и ще отвори повече съзнания. И всъщност това определя колко е добър художникът.\n-Вашият ключ е универсален - картините ви са разпознаваеми. Собственият стил ли е най-важен за човека на изкуството?\n- Той е белег, че си намерил своя път и вървиш по него. А пък кое е най-важното? Най-важното е да живееш щастливо, нали? (смее се). Но и повече хора да имат възможност да се докоснат до посланието ти. Важна е и твоята вътрешна борба да направиш по-съвършен този космос, който е в картината. Всичко останало са последствия, стилът също.\n-Доколко той трябва да се отстоява? Има ли подводни камъни?\n- Колкото искаш. Самият ти може да си си подводен камък. Понякога съзнанието ни крои интересни клопки. Виждаш някъде - по телевизията, в музей, галерия, ходейки по улицата, някаква картина или образ, който ти харесва. Приемаш го като нещо хубаво и смислено. Минават няколко години, вече си го забравил отдавна, и нещо съвсем подобно ти изплува в съзнанието. И ти го нарисуваш с пълното съзнание, че то е твое. Всъщност мозъкът ти го е приел като един рационален начин да стигнеш от точка А до точка Б. И тъй като така е устроено съзнанието, го приемаш като свое.\n- Излиза, че не сме способни на оригинални идеи?\n-Идеите според мен витаят в някакъв ментален, духовен космос, до който търсещите хора имат достъп. Докосват се до него и взимат от тях. И така съвсем нормално и без никаква лоша мисъл една идея може да хрумне на няколко души по света, без те да имат никаква връзка помежду си. Има една хубава притча - за един непалец, много будно момче, живеещ в малко селце в Тибет. Както си седял, започнал да конструира нещо като велосипед от подръчни материали - кожа от як, клечки, бамбук. Станал съвсем приличен. Не толкова хубав и удобен, ала вършел работа. Казал си: „Ей, измислих нещо важно за всички хора. Сега ще им помогна да живеят по-лесно, да си пестят усилията и да ги инвестират някъде другаде. Отивам да го съобщя на целия свят”. Слязъл надолу и какво да види: целият свят пълен с велосипеди - съвършени, метални, цветни, с фарчета, святкат, мигат. Въпросът е: Този млад човек всъщност измислил ли е велосипеда?\n- Как успявате да сте от тези шепа щастливци, които си изкарват парите с това, което им доставя удоволствие?\n-Това е въпрос на решение, което взимаш още когато си млад. Аз успях, взех го и удържам до ден днешен. Става дума за вътрешна политика, която или следваш и се съобразяваш с нея, или се оставяш течението да те носи нанякъде. Опитах да си направя дългосрочна авторска стратегия и я следвам - от завършването на Академията досега. Завърших дърворезба, започнах да работя съвсем плахо с цвят, оцветявайки дървото. Малко по малко тръгнах да изчиствам пластиката и да се доближавам до плоскостта, равнината на платното. Ако забелязвате, при повечето картини дори махам релефа на тъканта на платното, за да стане абсолютно съвършена плоскост, върху която аз да рисувам обемите, които искам. Това е нещо, което си бях решил още тогава. Стигнах до съвършената плоскост. Сега пак се връщам към пластиката и започвам да рисувам върху нея все по-агресивно. Това, което се опитвам, е не да хвана един конкретен момент от света, да запечатам някаква секунда, а да направя нещо като къс разказ, новела, да разкажа някаква история, която има сюжет и се случва в картината.\n-С какво най-често са свързани тези истории?\n-Едно от нещата, които са важни за мен, е, че се опитвам да рисувам доброто. Има много начини да нарисуваш грозното, лошото, злобата, омразата. И тогава изкуството винаги действа силно и първосигнално. Мозъкът ни е устроен така - видиш ли заплаха, веднага ти въздейства. Ако рисувам изкормена риба, одрано куче, обезглавен човек, някакви ужасии, моментално ще ти въздействат. Няма как да ги подминеш. Според мен обаче светът не е изтъкан само от страдания и нещастия. Добротата и красотата не са сладникави и повърхностни усещания. Те си имат своята дълбочина, сила. Имат и своята съпротива към злото. Както казваше отец Васил, доброто също има юмруци. То не е безлично и безинтересно, напротив - то е смисълът, заради който живеем. Има една много хубава индианска притча. „Във всеки човек живеят два вълка - лош и добър. Оцелява този, който храниш по-често.”\n-По-трудно се храни добрият вълк.\n-Аз не искам да ми е лесно.\n-Значи сте на правилното място.\n- В България нещата са трудни, съгласен съм. Стената е гумена и е почти невъзможно да я разбиеш. Но не съм и краен песимист. Светът, който аз си изграждам, не е такъв. Моите приятели, хората, които са около мен, са светли, динамични, креативни, създават истински ценности. Не са такива, които повече приказват, а нищо не правят.\nИма една фраза, която запомних от поета Веселин Сариев. Човек трябва да има хигиена на контактите си. Така, както има всякаква друга хигиена. Защото, избирайки добре средата си, ти всъщност формираш своето настояще и бъдеще. Ако се хвърлиш в ръцете на неподходящи хора, хаосът в душата ти е неминуем.\nДругото, което е много важно, е мястото на държавата. За мен държавата не е институция, която трябва постоянно да издържа и храни артистите си. Не това е нейната роля. Тя трябва да създаде хубава атмосфера и почва, където артистът да излезе и да спечели славата, признанието и всички последствия от тях. Държавата трябва да направи българското изкуство разпознаваемо, световно, а тя не го прави. Не е въпросът да даде милостиня и да издържа някого за известно време.\n-Ако изкуството не е разпознаваемо, държавата как да го направи?\n-Колкото е по-интересна и богата почвата, върху която работиш, толкова повече хора ще искат да се изявяват на нея. Ролята на държавата е да помогне на изкуството, да го „вдигне” и да го постави на друго ниво. Не да представя отделни автори и гилдии, а българското изкуство като цяло, и това да е заложено като политика.\n-Не дава ли добър повод за това предстоящата инициатива Пловдив 2019?\n-Инициативата е хубава, но в нея според мен няма да участват много конкретни автори. Творците ще са организирани от различни структури, от хора, които успяват да се справят с административната работа, която е огромна. Надявах се самата инфраструктура, която помага на експонирането на изкуство и преживяването му, да стане по-интересна, но не видях това да се случва.\nНо не искам да говоря нищо, преди да се е случило. Може пък да стане много добре. Дано! Да сме позитивни винаги е по-добре за града.\n-Бихте ли сменили твърдата земя на тепето с плаващия свят на яхтата?\n-Веднъж си говорихме със Стефан Акрабов, моя любим капитан, с когото плаваме. Изкарали сме с месеци в морето. Имаме наша си уговорка. Той е голям късметлия, а аз не. Винаги имам точно толкова пари, колкото ми трябват. Нямам повече и затова няма как да си купя яхта. Това с рисуване трудно се получава. Затова аз купувам фишове за тотото и му ги подарявам. Уговорката е, че като му се падне шестица, ще купи за себе си един катамаран, а за мен една яхта. Не искам повече. Та той казва така: „Наско, сега като дойде шестицата другата седмица, и ти купя една яхта, ти ще зарежеш рисуването и няма да можем да те изкараме от морето”. Но всъщност не харесвам конкретно морето. Привлича ме пътят и всичко, което той предлага. Трудностите, изпитанията, красивите моменти... И тази неизвестност. Всичко може да стане, можеш да се удавиш дори.\n-Е, чак пък толкова. Животът е ценност.\n-Иначе не е интересно. Животът може да е супер ценност и безценност, но все по някое време ще свърши, нали?\n-Ала много неща ще пропуснем.\n- Може и да не са хубави нещата, които ще пропуснем. Аз това съм го мислил много пъти. Идеята да не преживяваш неща, които са ти много интересни само защото нещо може да се случи, е несъстоятелна. Иначе трябва да се затворим в една къща, да се бетонираме. И тогава какъв е смисълът от живота?\nСтрахът е най-чистият наркотик. Когато свикнеш с него, постоянно го търсиш. Знаете ли едно бушуващо море каква дивашка гледка е?! Направо ти спира сърцето. Не можеш да излезеш от киното и да кажеш - този филм не ми харесва.\nНай-дълбокият атавистичен страх ми се е случвал в най-спокойното море. Бяхме двамата на яхта с любимия ми капитан Стефан Акрабов. Даваме вахта през два часа. Трябваше да стигнем до Канарите. Бяхме някъде до Мароко, между 4 и 6 часа - това е най-гадната вахта, кучешката казват, защото много ти се спи. Ставам аз, морето е горе-долу спокойно, но небето е облачно - ни звезди, ни луна, нищо. Абсолютно черно. Всичко се слива, не можеш да видиш хоризонт. Напълно абстрактно. Ти си в средата на една черна мощ. Няма разлика дали си с отворени очи, или си със затворени. По едно време виждам на около 200-300 метра някакво синьо-зелено сияние под водата, като фосфор свети отдолу. Това нещо се обръща и гледам, че са две елипсовидни тела, които тръгват с някаква огромна нереална скорост точно срещу мен. Докато дойдат до лодката, направо ми спря сърцето. Щях да умра. Ужасно е. Имаш чувството, че си полудял. Застанаха и двете успоредно до лодката - дълги около 7-8 метра, светят и вървят заедно с нея. Викам си: Аз нещо полудях! И се махнах, отидох в другия край да не ги гледам.\nСтефан стана в 6 часа, предадох лодката и нищо не му казах, за да не ме помисли за луд. Слязох долу, спах. На другия ден се виждаме, питам го: „Бате Стефко, нещо светещо вечерно време виждал ли си?”. Тогава той ми обясни, че много рядко се появяват китове, които фосфоресцират.\nОказа се, че съм видял два кита, които са дошли да се закачат с мен. Голям смях беше. Още ме бъзика с тези китове.\nТа бурите са едно на ръка, всякакви чудеса стават.\n-Какво повече му трябва на един мъж?\n-Как какво? Любов, естествено. Що за мъж е, ако не е влюбен? Любовта е основното. И да се разберем - не към родината (смее се). Става въпрос най-конкретно за любов към жена. Да обичаш жена, е най-хубавото нещо. Пък дай боже да е взаимно - от това по-хубаво няма. Но и да не е, не е беда. Много хубаво не е на хубаво.


Нямало нарушения от страна на МБАЛ-Благоевград по случая с починалата жена - News.bg\nНяма нарушения от страна на МБАЛ-Благоевград по случая с 68-годишната жена, която почина преди два дни пред вътрешно отделение на многопрофилната болница, заяви директорът на болницата Огнян Митев, цитиран от БНТ.\nТой допълни, че жената не е постъпвала в лечебното заведение, а само нейна близка е влязла в спешно приемно отделение и дежурната лекарка я е насочила към частната болница - "Пулс", с оглед на това, че резултатът от PCR-теста й бил отрицателен. Това установила вътрешната проверка.\nЛекуващият лекар на починалата жена - Тодорка Мущрина, каза че по случая ще говори на по-късен етап.\nОт частна болница я отпратили там, защото нямали свободни легла\nПрипомняме, че на 9 декември стана ясно, че 68-годишна жена е починала пред Второ вътрешно отделение на МБАЛ-Благоевград.\nМалко по-късно изпълнителна агенция "Медицински надзор" се е самосезира и започна спешна проверка по случая.\nНачало / У нас / Право и ред / Нямало нарушения от страна на МБАЛ-Благоевград по случая с починалата жена


Спорт :: Само петима от „Лудогорец“ минаха медицинските тестове :: Monitor.bg\nСамо петима от „Лудогорец“ минаха медицинските тестове\nКапитанът Дяков преподписва договора си с шампионите\n17:17 07 Януари 2018 341 Видяно 0 Споделяния Коментари\nСамо петима играчи на „Лудогорец“ минаха задължителните медицински тестове, които се правят преди старта на зимната подготовка. В клиника в София се появиха капитанът Светослав Дяков, Игор Пластун, Клаудио Кешеру, Георги Терзиев и Александър Василев. Всички останали играчи, повечето от които са чужденци, ще се подложат на изследванията в Турция, тъй като още не са се прибрали. Петимата футболисти минаха успешно тестовете, показвайки отлични резултати.\nУтре „Лудогорец“ заминава за турския курорт Белек, където ще протече цялата зимна подготовка. Директно там към тима на Димитър Димитров-Херо ще се присъедини бразилската колония, която е получила по-дълга почивка за празниците. Сред имената на съперниците на „Лудогорец“ за контроли пък прави впечатление украинският доминант „Шахтьор“ (Донецк). Проверката срещу тима, който също е съставен почти изцяло от бразилци, е на 20 януари. 3 дни по-рано „Лудогорец“ започва спарингите с мач срещу румънския „Ботошани“. Останалите съперници са „Кайрат“ (Казахстан) на 25 януари, „Балтика“ (Русия) на 29 януари, БАТЕ (Борисов) на 31 януари и руският „Арсенал“ (Тула) на 3 февруари.\nВ същото време капитанът Светослав Дяков разкри, че в близките дни ще преподпише договора си с клуба. Настоящият контракт на халфа изтича през лятото. Дяков се раздели с титулярното си място в тима, но въпреки това шефовете са на мнение, че той заслужава да остане в „Лудогорец“ и да продължи да носи капитанската лента, когато се появява в игра.\nПутин поздрави за Рождество с думи от Великден\n17:16 07 Януари 2018\nСТО гледа жалбата на ЕС срещу Русия за вноса на свине\n17:18 07 Януари 2018


Татко е върхът! / moetodete.bg\nТатко е върхът!\nМъж уби дъщеричката си, защото плачела по време на мач от Мондиала\nСветът на словото – кога и как\nОткакто си баща, вероятно забелязваш завишените изисквания към теб. И някак свикваш, че все нещо не правиш както трябва :). Но точно това може би те прави уникален и неповторим.\nВ съвременния свят много жени считат, че всъщност мъжът не е чак толкова важен и нужен в отглеждането на децата. Склонни са да го възприемат като неизменен ценен материал, необходим за забременяването, и от там нататък са убедени, че сами могат да си родят детето, да изкарват пари, да го отглеждат и възпитават. Или пък ако си възприет като важен и нужен, то изискванията към теб растат – трябва да обичаш бебето още докато е в корема на мама, трябва да участваш в грижите за него още от мига, в който проплаче и възвести идването си на белия си свят, и всичко това трябва да ти носи удоволствие и наслада. Освен това си длъжен да бъдеш разбиращ, съпричастен и готов да застанеш на второ място в семейната йерархия. Тестовете доколко добър баща си продължават – колко време отделяш на фитнес залата, на телевизора и на детето си, на бюрото в работата си имаш ли снимка на малчо и т.н.\nБащите са други, не са като майките\nСлед като направихме кратка анкета сред наши читателки относно особеностите на татковците, ето до какви резултати достигнахме.\nЩе ти ги споделим, за да ти покажем, че ти не си единственият, който не може да сменя пеленките за еднократна употреба (действа успокояващо, нали) и да ти докажем, че ти си безкрайно важен за твоите деца.\nНачинаещият татко изключва възможността, че бебето няма как да спи непробудно цяла нощ. И в началото е притеснен от това, че то се събужда и плаче, да не говорим, че може и да се разболее – тогава безсънните нощи са още по-страшни.\nУверен е, че с раждането на детето ще си остане номер 1. И въобще не можеш да си представиш, че у дома няма да е сготвено или подредено. Да не говорим, че вече няма как цялото внимание да е насочено към теб.\nТаткото не се готви за тази си роля. Той не е играл на майки, не се е интересувал от книги и списания за раждането и отглеждането на децата. С раждането на детето ти попадаш веднага в нова и стресова ситуация. И ти е нужно време да се адаптираш. Много повече време, отколкото на жена ти. Затова и възможността да правиш грешки ти е простима. Да не сложиш правилно пелената е нещо съвсем нормално.\nБащите често си признават, че когато детето поотрасне, тогава чувстват много по-осезаемо връзката с наследника си. След като малчо навърши 3 или 4 годинки, тогава идва времето за забавления с таткото. Ти си много по-сигурен и общуваш с човечето, откривайки му твоя свят и изследвайки неговия.\nНе е учудващо, че таткото може да облече детето по най-необикновения начин. Ти просто вземаш една блузка и я обличаш на дребосъчето. За теб въобще няма значение например дали цветът си подхожда с другата част от облеклото. Можеш дори и обувките да обуеш на обратно. Няма и да забележиш, тъй като за теб това е незначително.\nТаткото може да нахрани детето не със супата от хладилниа, а с млякото до нея. И не защото си безотговорен или не се вълнуваш от здравето на малкото. А просто защото детето обича повече млякото, което стои в хладилника редом до супата.\nБащите са по-сурови с децата. Защото се вълнуваш от тяхното бъдеще. А и често пъти не знаеш друг подход във възпитанието. Това не те прави чудовище, ти просто не умееш по друг начин. Това е твоят си мъжки вариант на действие.\nБезспорно таткото е много по-изобретателен в игрите, отколкото мама – самата тя го признава. И най-важното – от тези игри са във възторг и децата, и ти самият.\nТаткото едва ли ще стои до леглото на болното дете, за да проверява през пет минути дали диша. Надали ще седнеш и ще изчетеш в интернет всичко за конкретния случай на болестта. Ти ще отидеш в аптеката или ще доведеш лекаря просто ще помогнеш с конкретни дела.\nТатковците не се безпокоят по-малко за децата си, отколкото майката. Но като цяло ти избягваш да показваш чувствата си.\nВажно! Да, бащите са други. Те имат друг подход, други методи. Но любовта им е също тъй силна и тъй необходима. Бащината любов не може да бъде заменена. Освен ДНК, бащата дава много повече на своето дете – и сила за живот, и смелост да намери своето място в света. И най-вече бащите не са длъжни да бъдат като майките. В това няма да има никакъв смисъл. Майчината и бащината любов заедно създават за детето цялостния свят, в който то израства и се развива като личност.\nОще за: баща, баща и раждане, бащинство, татко\nКоментари за “Татко е върхът!”


9 начина да се поглезиш сама (без много пари) / Cosmopolitan.bg\n9 начина да се поглезиш сама (без много пари)\nЖивотът е труден. Ето защо е задължително да си даваш редовни награди.\nНо да глезиш себе си не означава всяка седмица да те обзема шопинг мания, нито всяка вечер да се прибираш с бутилка вино (или два шоколада). Понякога прекалено много харчене те кара да се чувстваш по-зле - емоционално и физически.\n►►►ВИЖ ТУК: Хороскоп на щастието - как различните зодии го постигат!\nЕто 9 прости начина да се поглезиш без банковият ти баланс да удари дъното или да си причиниш ужасен махмурлук.\n1. Направи си закуска в леглото.\nНа какво се дължи факта, че рум сървиса те кара да се чувстваш като кралица? Пресъздай в домашни условия усещането да си в хотел като се погрижиш за закуската си в леглото. Нарежи малко авокадо, добави препечена филийка и сипи сок в чаша за шампанско. Красиво цвете, поставено в любимата ти ваза (за снимка в Instagram) ще допълни перфектно сутрешния ритуал. Не е необходимо присъствието на гаджето ти, за да започне деня ти страхотно, нали?\n2. Слушай аудиокнига.\nОще по-добре ще е, ако избереш любимата си детска приказка! Пренеси се за час в приказката, която си обичала като дете - това е идеалния начин да избягаш поне за кратко от отговорностите си на възрастен. Плюс това кой не обича здравословна доза сърдечно-затопляща носталгия?\n3. Вземи цветя за щастие!\nКупи цъфтящи цветя! Постави ги във всяка стая! Превърни апартамента си в истинска градина! Цветята не само, че имат магически сили (научно доказано е, че имат положително въздействие върху психическото здраве като увеличават щастието и намалят безпокойството), но също така миришат добре.\n4. Погрижи се за кожата си.\nНяма по-добър начин да презаредиш батериите си вкъщи от домашен СПА ритуал! Една гореща вана, любимите ти аромати и няколко свещи вършат чудеса!\n5. Превърни спалнята си в убежище.\nСложи на леглото си току що изпрано спално бельо, подреди бъркотията на нощното си шкафче, запали любимата си свещ и разхвърляй пухкави възглавнички навсякъде! След това се пъхни между чаршафите, отпусни се и избери своят метод за релакс, независимо дали става въпрос за медитация, хубава книга, филм или дрямка.\n►►►ВИЖ ТУК: 15 начина да направиш всеки свой ден идеален!\n6. Вземи си един ден отпуск\nПросто така, без причина! Няма причина за всичко, нали? Не е нужно да си взимаш отпуск само, когато имаш работа или пътуваш. Запази си един ден, в който да помързелуваш, да гледаш повторения на Дисни филми или да се помотаеш в парка.\n7. Купи си нещо малко\nВсички обичаме малко шопинг терапия понякога (добре де, винаги!). Но купуването ан разни неща не трябва да води до нарастване ан дълговете ти, нали? Вместо това заобикаляй дизайнерските чанти (за сега) и избери ярко червило или чифт блестящи чорапи, например! Нещо малко и достъпно може да те изпълни със същото прекрасно чувство, сигурни сме!\n8. Обърни внимание на краката си.\nКраката ти понасят толкова много неща в рамките на един ден, затова се увери, че им обръщаш достатъчно внимание! Започни с релаксиращ душ, за да омекотиш кожата си, ексфолирай ги, добави овлажняващ крем и завърши с перфектен педикюр!\n9. Яж нещо сладко (но здравословно)\nЧувствай се добре с това, което храниш тялото си, затова избери домашни приготвени сурови какаови бонбони, вместо да се насочш към щанда със сладки неща в супермаркета!\nЕтикети: добро настроение, добро психическо здраве, добро самочувствие, как да бъда щастлива, почивка, спа, уютен дом, щастлива жена\nДжейн Фонда: „Открих себе си на 60“\nАх! Ох! А-а-а-х!\n40 неприлични секс въпроса\n... и техните отговори с по-малко от 20 думи!\n"Сбогом" на кофти настроението\nДумите, които изричаме, оказват влияние върху начина,...\nНаправи добро впечатление на срещата с родителите му\nТук са няколко съвета, които ще ти помогнат да...


Руският Крим привлича инвеститори - Национално Движение Русофили\n28.06.2014 at 12:40\nВъпреки санкциите от страна на Запада, чуждестранни предприемачи смятат Крим за привлекателна бизнес-площадка. От своя страна Русия работи над създаването на комфортни условия за инвеститорите.\nРъководството на Крим развива активна дейност по инвестиционната стратегия на полуострова. За годините в състава на Украйна икономиката на републиката стигна до упадък. След присъединяването към Русия през пролетта на тази година, Крим получи възможност да се развива. Оздравителният климат, курортните крайбрежия на Черно и Азовско морета, залежите от природни изкопаеми, плодородните почви, пресичането на търговски пътища – всичко това при правилен подход може да носи значителни печалби. Руските бизнесмени бързо се ориентираха – в Крим нахлу поток от частни и държавни инвестиции, отбеляза представителят на обществената организация „Делово Русия” Сергей Габестро:\n– Руският бизнес вече в достатъчна степен присъства на полуострова и той сега увеличава инвестиционните си възможности. А ако на отечествения бизнес бъде изгодно да прави капиталовложения в Крим и той има големи печалби, то чуждестранният бизнес също ще се появи там. Вече се водят преговори с големи чуждестранни играчи.\nТака например, китайски компании са заинтересовани от редица кримски проекти, такива като строителство на дълбоководно пристанище, възстановяване на системи за оросяване на полята, изграждане на парогазова електроцентрала. В същото време, когато Западът въвежда икономически санкции против Русия за позицията й по отношение на украинската криза, китайската компания China Communication Construction Corporation заедно с руската държавна компания „Автодор” ще изгражда мост през Керченския пролив.\nОсвен моста, който ще осигури връзка между континентална Русия и полуострова, сред първостепенните задачи са нови пътища на територията на Крим. Интересът към строителството на магистрали вече проявиха израелски, турски, китайски и австрийски компании. Както отбеляза ръководителят на Федералната пътна агенция Роман Старовойт, санкциите са санкции, а поръчки на световния пазар на автомобилни магистрали не са толкова много, докато в Крим обемът на подобни работи е много голям.\nОт своя страна Русия прави всичко възможно за да може инвестиционният климат на Крим да бъде привлекателен за бизнеса. В частност, вече е разработен проектозакон „За стимулиране на инвестиционната дейност на република Крим”. Разглежда се възможността за създаване на особена икономическа зона на полуострова.


Репеленти от билки и етерични масла | Алтернативна медицина\nНачало › Медицинска енциклопедия › Алтернативна медицина › Натурални продукти › билки и подправки › Репеленти от билки и етерични масла\nС наближаване на летния сезон, се увеличава и вероятността от ухапване от комар, кърлеж или друг вид насекомо, което освен силният сърбеж, зачервяване, локално подуване, води със себе си и риск от редица болести, означавани с понятието трансмисивни или векторни. Обикновено притегателната сила за комарите и други хапещи и смучещи насекоми е комбинацията от аромат, светлина, топлина и влажност на кожата. Различните видове комари имат и различни предпочитания, например, тези пренасящи малария, предпочитат наличие на бактерии и пот, други са привлечени от въглероден диоксид и някои миризми на ръката. Как да се предпазим?\nВеществата, които служат за предотвратяване на ухапване от комари и други насекоми са познати като репеленти. Те могат да се използват директно върху кожата, а също така и върху дрехи и мебели. Може да се открият под формата на спрей, крем, гел, течности и други. Най-препоръчвани са репеленти, съдържащи съставки като диетилфталат, диетил арбамат; DEET (diethyl-meta-toluamide, N,N-diethyl-m-toluamide), метофлутрин, етил хександиол и други.\nЗа повече от 50 години, DEET се е наложил като златен стандарт сред репелентите. Това вещество не убива насекомите, но ги държи на разстояние. И въпреки ефикасността и широкото им разпространение, тези препарати са свързани с редица нежелани въздействия върху живите организми и околната среда:\nВъпреки че, DEET е одобрен продукт, той има дразнещо действие върху очите, може да провокира обрив, възпаление или поява на мехури по кожата, при директно приложение. Освен това, се свързва с неврологични проблеми. Има предположения за най-малко 18 различни случаи на деца, с неврологични ефекти, както и два смъртни случая при възрастни, свързани с употреба на DEET.\nИзследователи от Медицинския център на Университета Дюк са установили, че DEET предизвиква дифузна смърт на мозъчни клетките и поведенчески проблеми при плъхове. DEET е токсичен за птици и водни организми. Доказано е, че DEET има отрицателно въздействие върху дивата природа и водните източници, както по време на производството, така и при употреба. Добрата новина е, че има и естествени продукти, които могат да държат насекомите далеч от Вас, Вашите деца, Вашите домашни любимци и Вашият дом. Кои са те?\nМаслото от лимонов евкалипт е един от най-добрите познати природни репеленти и изключително ефективна алтернативна на DEET. Скорошно проучване показва, че смес от 32 % лимон евкалиптово масло дава над 95 % защита срещу комари в продължение на три часа. Работи добре и срещу кърлежи. Внимание! Маслото от лимонов евкалипт може да бъде токсично, ако бъде погълнато в големи количества. Според Центъра за превенция и контрол на болестите (САЩ), не бива да се използва за деца под 3 години.\nКогато става въпрос за отблъскване на маларийни комари, маслото от мащерка е едно от най-добрите в осигуряването на защита. За домашна употреба, смесете 4 капки масло от мащерка на всяка чаена лъжичка базово масло, като зехтин или масло от жожоба. За приготвяне на спрей, смесете пет капки масло от мащерка с 50 мл вода.\nНатрошеният цвят от лавандула отделя ароматно масло, което може да отблъсне комарите. Може да посадите лавандула във Вашата градина или саксии на балкона. Стрийте цвета и прилагайте маслото към засегнатите-чувствителни зони на тялото, като например глезените и ръцете. Алтернативен вариант е да нанесете лавандулово масло върху чиста кърпа и да го втриете в кожата. Лавандулата има аналгетични и антисептични свойства. Поради това, освен че предотвратява ухапването от комар, успокоява и облекчава кожата.\nСпоред проучване проведено в Тайван, канеленото масло действа като репелент и може да унищожи и яйцата от комари, най-вече Азиатски тигров комар. Концентрирано масло от канела върху кожата може да предизвика дразнене, затова трябва да бъдете внимателни. Разредете в съотношение 1 на 100, като смесете 1/4 чаена лъжичка (или 24 капки) от масло за всеки 100 мл вода. Може да пръскате разтвора директно върху кожата или дрехите Ви, в дома си (върху килима, завесите) и върху растенията.\nНепета (коча билка)\nНепета е член на семейството на ментата и също се смята за потенциално средство срещу комари. С най-мощно действие се отличава екстракт и масло от наранени листа. Според едно проучване, маслото може да отблъсне комарите ефективно за два до три часа. Освен това, учени от Университета в Айова са установили, че коча билка е 10 пъти по-ефективна в отблъскването на комарите от някои DEET продукти.\nВъпреки че, тези средства са извлечени от растения, някои от тях могат да бъдат опасни в неподходяща концентрация, доза и начин на употреба. За да сте сигурни, че не сте алергични към някои от тези репеленти, направете тестване върху малък кожен участък. Ако се усъмните в алергична реакция, измийте мястото и преустановете употребата!\nПрепарати на соева основа\nПроучване от 2002 година на репеленти против комари е установило, че продукти на соева основа за деца е най-ефективната естествена алтернатива на DEET. Тези естествени продукти осигуряват ефективност срещу насекоми за повече от 90 минути.\nСпоред Университета по медицинска ентомология във Флорида (University of Florida Medical Entomology) соево-базираните продукти могат да осигурят с 2 % по-дълготрайна защита от тези на основата на цитронела.\nСоево масло. За употреба у дома, към соевото масло може да добавите малко масло от лимонена трева. Комбинацията е тествана срещу няколко вида комари.\nДомашен репелент от етерични масла\nРецептите включващи етерични масла са много ефективни, но по-безопасно, особено за деца, е те да бъдат прилагани върху дрехи, вместо директно върху кожата.\nЗа приготвяне на домашен репелент може да изберете етерично масло от цитронела, карамфил, лимонена трева, розмарин, чаено дърво, евкалипт, кедър, коча трева, лавандула, мента. Нужни са още:\nнастойка от хамамелис\nрастителен глицерин (по желание)\nНапълнете бутилка със спрей-помпа (250 мл) до половината с дестилирана или преварена вода. Добавете хамамелис почти догоре. Добавете половин чаена лъжичка растителен глицерин (ако използвате). Добавете 30 до 50 капки от избраното етерично масло. Колкото повече масло добавите, толкова по-силен ще стане спреят.\nДомашен репелент от пресни или изсушени билки\nизсушени билки: мента, цитронела, лимонена трева, коча билка, лавандула. Добре е да използвате поне една билка от семейството на ментата.\nнастойка от хамамелис или спирт\nСварете една чаша вода и добавете по 3-4 супени лъжици от всяка избрана билка. Може да добавите и малко изсушен карамфил. Разбъркайте добре, покрийте и оставете да се охлади (покриването е важно, за да се запазят летливите масла вътре). Прецедете и добавете към течността 1 чаша хамамелис или спирт.\nСъхранявайте в спрей-бутилка на хладно място (може и хладилник). Използвайте, когато е необходимо. Ако искате да направите по-силна смес, подгответе билките директно в алкохол като тинктура и използвайте като спрей след прецеждане на билките.\nБилков репелент с оцет\nВъпреки острата миризма, този спрей е изключително ефективен. Предполага се, че се основава на рецепта, датираща още от време на чумната епидемия. Тогава е прилагана външно и вътрешно, за да се предотврати заразяване и да се държат всички насекоми далеч.\n1 бутилка оцет (700 мл);\nпо 2 супени лъжици изсушена салвия, розмарин, лавандула, мащерка и мента;\nстъклен буркан (най-малко 1 литър) с плътен капак;\nСложете оцета и изсушените билки в стъкления буркан. Затворете плътно и съхранявайте. Всеки ден разклащайте добре в продължение на 2-3 седмици. След това прецедете билките и течността, пресипете в подходяща спрей бутилка, за предпочитане в хладилник. За да използвате върху кожата, разредете с вода в съотношение 1:1.\nТази смес е много силна и има антивирусни и антибактериални свойства. Може да се използва като превенция срещу редица инфекциозни заболявания. За възрастни дозата е 1 супена лъжица във вода, няколко пъти на ден, за деца – 1 чаена лъжичка във вода, няколко пъти на ден.\nДобавете ванилия към някоя от рецептите или просто разтрийте върху кожата. Можете също така да смесите ванилия с настойка от хамамелис и вода за приготвяне на спрей.\nКога може да се разчита на природните репеленти?\nАко се намирате в район, в който комарите са свързани предимно с поява на сърбеж и дискомфорт, може да опитате с природните репеленти, като не забравяте да ги прилагате достатъчно често. Но, ако сте в район, където ухапването от комар носи голям риск от заразния заболявания, може би трябва да се подсигурите с препарат против насекоми, на основата на DEET. Американската академия по педиатрия препоръчва използването на репеленти с концентрация не повече от 30 % DEET за деца над 2 месеца. Под тази възраст не бива да се прилагат препарати против насекоми.\nДруги алтернативи на репелентите\nПриродните спрейове и масла не са единственият нетоксичен начин, чрез който можем да се предпазим от ухапване от комари и други насекоми. Ето и някои други подходи:\nПодходящо облекло. Ако се налага да посетите място с висока численост на насекоми, избирайте подходящо за целта облекло (дълги ръкави и крачоли). Механизмът на действие на този метод е ясен. Имайте предвид обаче, че някои съвсем тънки и леки материи няма да спре комарите. Подбирайте дрехи от умерено дебел плат. Този метод е приложим само за места, на които климатичните условия позволява (при прекалено високи температури, това няма да е удачно).\nАко седите на верандата си, обезателно поставете мрежа против комари на всички врати и прозорци. Така, ще се възползвате от свежия въздух и същевременно, комарите няма да имат достъп до вас.\nКонтрол на околната среда. Премахнете застоялата вода от двора си! Това ще попречи на комарите да се размножават\nАроматни свещи. Изгарянето на свещи с цитронела или други естествени препарати срещу насекоми не е най-добрият вариант, на който може да се спрете. Причината е, че те невинаги са достатъчно ефективни, а освен това може да носят и рискове. С изгарянето на тези вещества, човек поглъща немалка част от химикалите в продукта.\nЕлектрически лампи. Някои от тях може да предизвикат смущение в работата на електроуредите, а освен това, голяма част от тях убиват и полезните насекоми, служещи за храна на птиците. Според едно изследване, от всички насекоми унищожени с електрическа лампа, едва 0,13 % са комари.\nУлтразвукови устройства. Ефективността от тях е съмнителна.\nКапани. Сравнително ново средство в борбата с комарите. Тези устройства използват различни методи, за да привлекат комарите, след което ги улавят в капан. Много от тях отделят въглероден диоксид, имитирайки това при дишането на животно или човек. Все още няма достатъчно данни относно ефективността.\nДрехи третирани с перметрин. Перметрин е вид химически репелент, който може да се прилага върху дрехи, текстилни изделия или обувки за къмпинг. Тъй като, в случая перметрина не се прилага директно върху кожата, това може да бъде добър вариант. Трябва да се поясни обаче, че след употреба, такива дрехи трябва да бъдат изпрани отделно от останалите.\nПрепоръки за безопасност при използване на репеленти\nЗа намаляване на негативните ефекти на репелентите върху човешкия организъм се препоръчва те да се прилагат предимно върху дрехите, а не върху кожата.\nИзбирайте гел или течност вместо аерозол, така че детето да не вдишва голяма част от химикала.\nДа не се прилага препарат с DEET върху ръцете на детето и винаги да се измиват ръцете след работа с такъв препарат. Особено, преди боравене с храни!\nКогато сте на закрито или защитено от насекомите място, измийте тялото на детето, за да не остават следи от репелента по кожата.


Най-важният въпрос, на който спортната психология може да ви помогне да отговорите – Синергичен човек\nНай-важният въпрос, на който спортната психология може да ви помогне да отговорите\nPosted on април 12, 2021 април 12, 2021 by Vladimir Novkov\nПсихологията е млада наука, а спортната психология – още повече. Много често се смята, че това е наука само за елитния спорт, но всъщност всеки човек, който иска да спортува или да подобри нивото на физическата си активност, може да използва инструментите на спортната психология, за да постигне целите си.\nКакво всъщност е спортната психология?\nСпортната психология е интердисциплинарна наука, която се основава на знания от много свързани области, включително биомеханика, физиология, кинезиология и психология. Тя включва изучаването на това как психологическите фактори влияят върху постиженията и как участието в спорт и физически упражнения влияе върху психологическите и физическите фактори.\nОтвъд тази научна дефиниция се крия цяла плеяда от техники, които да помогнат да хората да започнат да се движат, да продължат да се движат и да възстановят движението си, когато животът направи това, което може най-добре – да се случва.\nПроцесът на трансформация е спираловиден, а не линеен\nБитува идеята, че когато човек започне една дейност, нещата в нея се случват линейно. Което всъщност изобщо не е така. Когато започнем да трансформираме себе си, било то чрез спорт или чрез диета (а много често и с двете), промените в тялото и съзнанието ни не се случват последователно. Напротив, трансформацията е поредица от възходи и падения. И двете модалности имат навика да са толкова силни, че понякога забравяме, че след възхода следва плато, а понякога дори и движение надолу. И докато много хора се справят се възходите, спадовете са моментите, когато трябва да можем да си отговорим на най-важният въпрос в спортната психология.\nЗад този наглед прост въпрос стоят причините, поради които сме започнали всичко. Защо реших да започна да спортувам? Защо реших да науча повече за това как функционира човешкото тяло, за да знам с какво да се храня. Защо реших да се науча да обичам глада си, ако това е нужно?\nЗащо е философски въпрос и затова е много важно винаги да знаем отговорите му, тъй като когато става дума за трансформация на психиката и физиката, философията отстъпва на заден план. Трудно е да си припомняш дългосрочните позитиви на здравословното телесно тегло, когато мозъкът ти е гладен за захар. Трудно е да мислиш колко полезни са силовите тренировки за подобряването на костната плътност, когато тежестите са толкова… е, тежки. Трудно е и да направиш първата крачка рано сутрин, за да излезеш да бягаш, въпреки че знаеш, че ще се почувстваш по-добре психически.\nКъде е мястото на спортната психология?\nМного често препоръчвам на хората да си напишат на едно листче три отговора на въпроса “Защо” и да го държат близо до себе си. Човешкото съзнание е способно да рационализира почти всеки избор, който правим и затова “битката” с него често е неравна. Записването и напомнянето е подход от спортната психология, който ни помага да си напомним за началото, когато сме били най-мотивирани, в моментите, когато мотивацията е на най-ниското си ниво. Нали помните за върховете и спадовете от началото на статията? Спортната психология и нейните методи ни помагат да се подготви за спадовете в моментите.\nКак да използваме мотивацията?\nПризнавам си, че това е втори въпрос, но мястото му е редом до “Защо”. Мотивацията е чудесен инструмент, стига да имаме капацитета да осъзнаем кога е на най-високото си ниво. Именно тогава е моментът да научим техники като визуализация, осъзнатост, записване на прогреса ни в дневник. Използваме добрите времена, за да се подготвим за лошите, когато отговорът на въпроса “Защо” ни се струва най-далеч.\nЩе разкажа за може би най-честия въпрос, който срещам в практиката си, когато стане дума за инструментите, за които ви разказах по-горе. Въпросът е, “Защо да записвам и да използвам инструменти, когато аз мога запомням нещата, заради които съм поел/а по пътя на трансформацията?” Отговорът е, че модерният свят не предразполага нито към движение, нито към здравословно хранене. Когато оставим нещата да вървят по инерция, те ще вървят по пътя на най-ниското съпротивление. В днешно време това е пътя на липсата на движение и на лесен достъп по храна. Напълно възможно е всеки един да преобърне тази тенденция за себе си и инерцията в крайна сметка да ни движи в обратната посока, но поне в началото повечето хора имат нужда от някакъв инструмент. Дали това ще бъдат когнитивно-поведенчески техники или специалист, това зависи от човека. Важното е винаги (но обективно винаги) да имаме наблизо отговора на най-важния въпрос в спортната психология – “Защо?”\nБлагодаря за абонамента! Вестникът на "Синергичен човек" пристига в петък. Ако не го получите, моля проверете папкат "СПАМ"!\nPosted in Психология, СтатииTagged мотивация, психология, спорт, спортна психология\nPrevious PostКогато става дума за сила, не е нужно тренировката да те смачква, за да бъде ефективна…\nБлагодаря за абонамента! Вестникът на Синергичен човек пристига в петък. Ако не го получите, моля проверете папкат "СПАМ"!


Варна. За изтеклата седмица за област Варна лабораторно доказани положителни на COVID-19 са 881 лица, срещу 861 лица от предходната седмица. Това съобщиха от Регионалната здравна инспекция във Варна, предаде репортер на Радио „Фокус“ – Варна . От Здравната инспекция допълниха, че за отчетния период са регистрирани 34 души, починали след боледуване от COVID-19 инфекция.\nВ имунизационния кабинет към РЗИ- Варна и в изнесените ваксинационни пунктове на РЗИ Варна през отчетния период са извършени 694 имунизации срещу COVID-19.\nИзвършени са 849 епидемиологични проучвания на положителни на COVID-19 лица и на 6 лица с други инфекциозни заболявания.\nИздадени са общо 2 216 броя предписания за поставяне под карантина на положителни на COVID-19, контактни лица, хоспитализирани и дехоспитализирани след проведено болнично лечение. Няма наложени административни санкции.


Свят :: НАТО: Докато сме заедно, никой не може да ни победи (ОБНОВЕНА) :: Monitor.bg\nВ продължение на 70 години сме непоклатими в ангажимента си към НАТО и гигантския щит на солидарност, който защитава сега 29 държави е почти един милиард души.\nДокато сме заедно, никой не може да се надява да ни победи, и затова никой няма да започне война, заяви британският премиер Борис Джонсън във встъпителното си изказване на заседанието на Северноатлантическия съвет, в рамките на двудневната среща на върха на НАТО в Лондон, на която е домакин.\nПремиерът напомни за чл. 5 от Вашингтонския договор за колективната защита при нападение срещу някой от съюзниците и за значението на мира, който организацията предоставя. Джонсън обаче подчерта, че историята показва, че мирът не може да бъде приеман за даденост. И дори отбелязвайки тази годишнина, трябва да подсигурим, че делата съответстват на думите ни.\nЗа Великобритания той подчерта, че страната харчи повече от 2 процента от своя БВП за отбрана и се гордее с най-големия принос сред европейските съюзници към инициативата за готовност на НАТО. Като приятели и съюзници не бива да отбягваме обсъждането на новите реалности, особено реакциите на НАТО спрямо нововъзникващите опасности, заяви британският премиер.\nМеждувременно френският президент Еманюел Макрон отказа да се извини за думите си, че НАТО е в състояние на мозъчна смърт заради липсата на водачество на САЩ и нашествието на Турция в Северна Сирия и заяви, че това негово изявление може да помогне за задействане на разисквания на важни въпроси в алианса, предаде АП.\nСлед пристигането си на срещата на върха на НАТО в Лондон Макрон заяви, че интервюто му за сп. "Икономист", което разтревожи някои съюзници, е позволило да се повдигнат фундаментални въпроси, главният от които според него е "как да се изгради траен мир в Европа".\nДа има различия в алианса не е нещо ново, посочи пред журналисти генералният секретар на НАТО Йенс Столтенберг, като добави, че такива винаги е имало, но това, което организацията е доказала и което показва днес, е, че НАТО е способна да преодолява тези различия и да се обединява около основната си цел съюзниците да се защитават и отбраняват взаимно.\nСтолтенберг не приема думите на френския президент Еманюел Макрон за "мозъчна смърт" на алианса. Не е така, НАТО е жива, активна, адаптира се и е най-успешният съюз, защото сме могли да се променяме непрекъснато, когато и светът се променя, заяви генералният секретар в изявлението си преди работното заседание в рамките на Срещата на върха на пакта в Лондон. Работната сесия бе в хотел "Гроув" в голф комплекс край британската столица. Форумът отбелязва 70-ата годишнина от създаването на НАТО.\nИзвършихме най-голямото подсилване на колективната отбрана, със сили с висока степен на готовност, с присъствие в източната част на алианса за първи път, а европейските съюзници сега инвестират повече в отбраната, след години на намаляване на бюджетите. Модернизирахме командната структура на НАТО, а САЩ увеличава военното си присъствие в Европа. На практика САЩ и Европа правят повече заедно, отколкото сме правили много години наред, заяви Столтенберг.\nТой очаква лидерите да обсъдят широк кръг от теми, сред които борбата срещу тероризма, контрола върху въоръженията, отношенията с Русия. И за първи път в историята на НАТО също така ще обсъдим с лидерите възхода на Китай, който предоставя както възможности, така и предизвикателства, каза Столтенберг, посочвайки инвестициите на азиатската държава в отбранителни способности, като Китай сега е на второ място по такива разходи в света след САЩ, а наскоро са показали нови модерни способности, включително и ядрени оръжия.\nИмаме планове за защита на всички съюзници в НАТО, включително балтийските страни и Полша, и не само планове, но и сили, подчерта Столтенберг.


Тези три зодии ще получат предложение за брак до края на юли - ТОПактуално - актуални новини\nНачало Тя и Той Любов Тези три зодии ще получат предложение за брак до края на юли\nТези три зодии ще получат предложение за брак до края на юли\nКато цяло месец юли ще е много щедър към представителите на зодия Скорпион\nВ оставащите дни до края на месец юли, представителите на три зодии ще получат предложение за брак.\nВ това няма нищо изненадващо, тъй като това е продължението на всяка здрава и стабилна връзка. Животът наистина е прекрасен, когато го живееш с любим човек, когато той е твоята упора и подкрепа. С него се живее в любов и разбирателство.\nЕто кои са трите зодии, които според астролозите ще получат предложение за брак в оставащите до края на месец юли дни:\nЖивотът ви може да се промени и до доста сериозно. Няма никакво съмнение, че вие очаквате това предложение за брак от доста дълго време. В този ред на мисли то едва ли ще е изненада за вас. Истината е, че наистина го заслужавате и вие сте една от трите щастливи зодии, които ще изживеят този прекрасен момент съвсем скоро.\nКато цяло месец юли ще е много щедър към представителите на зодия Скорпион. Той наистина ще ви предложи изключително много възможности. А накрая за капак ще получите и предложение за брак. Несъмнено юли може да бъде определен като вашият месец. Това е време, в което ще се чувствате изключително комфортно.\nВие знаете много добре, че обръщайки се назад виждате месеци на интензивна любов с партньора ви. Разбира се и на двете страни ви се е налагало да правите компромиси, но за разлика от мнозина, вие сте ги правили с удоволствие. Най-хубавото във вашата връзка е, че и двете страни имате желание за развиването й.\nКрайно време е да започнете да се наслаждавате и на моментите на обич, осигурени от партньора ви. Това време ще се окаже и най-доброто за едно специално предложение, каквото е предложението за брак. Това е обещание за цял един живот заедно.\nМесец юли ще ви предостави възможността да кажете заветното „Да“ на вашият любим човек, на вашата любов. Несъмнено в някой от дните до края на месеца, вие ще получите предложение за брак. Вашият любим ще се постарае всичко да е по реда си – ако вече не е взел пръстенът, то със сигурност се оглежда за най-подходящия за целта.\nОпределено ще помните до края на живота си този месец и деня, в който любимият ви човек ви е предложил брак. Това ще се случи по доста романтичен начин, вещаят звездите. Имайте предвид, че това е решение за цял живот, но едва ли имате съмнения, че това е мъжът на живота ви, щом сте с него, пише zajenata.bg.\nПредишна статияЗадава се страшна кървава Луна\nСледваща статияНафта се разля при инцидент с малък кораб (затвориха пристанището и плажа)\nИзберете подарък за Свети Валентин според зодиакалния знак (III част)\n“Обратните” на бунт: 78% от българите не им дават да сключат...


Lisboner Moments - НАЙ-НИСКИ ЦЕНИ от agoda.com\nRua Das Janelas Verdes 12, Лапа, Лисабон, Португалия, 1200-691 - Покажи на картата\nПовече за Lisboner Moments\nАко това, което търсите е хотел с добро местоположение в Лисабон, не се колебайте, а изберете Lisboner Moments. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Лисабон. Хотелът е оборудван със съоръжения като безплатен WiFi достъп във всички стаи, семейна стая, асансьор.\nАтмосферата на Lisboner Moments се усеща във всяка стая. Удобства като отопление, бюро, будилник, вентилатор, телевизор с LCD/плазмен екран са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Лисабон, Lisboner Moments е идеалното място за една вълнуваща почивка далеч от всичко.\nМестен данъчен номер: 12080/AL\nМоля, уведомете предварително Lisboner Moments за очаквания час на пристигането ви. При пристигане се изисква гаранционен депозит от 150 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети. Номер на лиценза: 12080/AL\nВсички типове туристи (20)Двойка (2)Семейство с малки деца (8)Семейство с големи деца (4)Група (6)


Затрогващо тържество подариха близките за 80-г. юбилей на бившата медсестра в Гоце Делчев Ваня Милчелиева | Вестник СТРУМА\nДЕРБИ БЕЗ ПОБЕДИТЕЛ! „Беласица“ и „Марек“ предложиха футболно зрелище с 4 гола на 1500 зрители в Петрич\nИздирват пистолетите на Джеймс Бонд\nСлед жалби на гражданите на „горещия телефон”! С нови 30 000 лв. община Благоевград опитва да „кърпи” уличното осветление, пари обаче няма…\nПърви сняг в Русия\nНикога не яжте ябълки по този начин, ще сгрешите\nДупнишки кикбоксьори станаха отборен шампион на международния турнир, завоюваха 6 златни, 5 сребърни и 3 бронзови медала\nОтменят мероприятията за Празника на Разлог, литургията остава\nЧАСОВЕ СЛЕД НОВАТА КОВИД-19 АТАКА КЪМ КЛУБА НА ОРЛЕТАТА! Мениджърът У. Фийни очаква много труден мач с последния в групата\nКак е изглеждала страхотната жена преди 100 години\nЗатрогващо тържество подариха близките за 80-г. юбилей на бившата медсестра в Гоце Делчев Ваня Милчелиева\nДата: 27.08.2019 / 20:16\nНевероятен 80-годишен юбилей подариха роднините на бившата и многоуважавана медицинска сестра от Гоце Делчев Ваня Милчелиева. Затрогващото тържество в местно заведение бе изпълнено с емоции и купища пожелания. Юбилярката бе много щастлива, защото на богатата трапеза тя посрещна трите си дъщери, зетьове, внуци… За юбилея пристигнаха роднини от София, Германия и Гърция.\nВаня Милчелиева е майка на известната стоматоложка в Гоце Делчев доктор Мариана Милчелиева- Калинкова, чийто съпруг е бившият шеф на РПУ – Гоце Делчев Боян Калинков. Дъщерята на Мариана – Илияна, също е зъболекар, а синът Кирчо е фармацевт. И двамата имат успешна кариера в София. Другите две дъщери на 80-годишната юбилярка са Любляна и Емилия, които не са в Гоце Делчев, но редовно посещават майка си.\nTags:Ваня МилчелиеваГоце Делчевмедсестратоп темитържествоюбилей\nПредишна : 47-г. първокурсник по право в ЮЗУ Ст. Точев, който събори общинска наредба, дискриминираща го като земеделски производител на чесън и праскови, съди още АПИ за дупка до с. Кулата и Агенция „Митници“ за незаконен софтуер\nСледваща : 4 зодии, които заразяват с негативна енергия\nДЕРБИ БЕЗ ПОБЕДИТЕЛ! „Беласица“ и „Марек“ предло...\n21.09.2020 / 17:01\nИздирват пистолетите на Джеймс Бонд...\n21.09.2020 / 16:16\nСлед жалби на гражданите на „горещия телефон”! С н...\n21.09.2020 / 15:35\n21.09.2020 / 15:10\nИталианците удариха тесла на депутатите...\n21.09.2020 / 18:46\nИв. Паунов от Дупница грабна голямата награда на кмета на Банс...\nПартиен мерцедес изкара за ретропарада в Кюстендил автомонтьор...\n21.09.2020 / 18:16\nВъзпитаникът на Профилирана гимназия в Петрич Вл. Тасков е отл...\n21.09.2020 / 18:02\n“Вихрен“ укроти козлите с 2 попадения за 2 минути и се усамоти...\n21.09.2020 / 17:44\nХърватия намалява срока на самоизолация заради COVID-19...\n21.09.2020 / 17:28\nCOVID-19 не пощади и света обител на Атон...\n21.09.2020 / 17:14\nДЕРБИ БЕЗ ПОБЕДИТЕЛ! „Беласица“ и „Марек“ предложиха футболн...\nПърво в STRUMA.BG! Цял клас под карантина заради заразен с COV...\n21.09.2020 / 16:43\nПровал на амбициозен бизнес проект в Благоевград! Бившият общи...\n21.09.2020 / 16:31